ทวีปอากาเซีย

เมเทรียส
ดินแดนใจกลางของทวีป เป็นที่ตั้งของจักรวรรดิเมเทรียสทั้งหมด ซึ่งเมืองกำเนิดทั้งหมดจะอยู่ในบริเวณนี้ และเป็นดินแดนที่มีประชากร และความเจริญก้าวหน้าสูงที่สุดในทวีป

อ่านต่อ เมเทรียสแห่งทวีปอากาเซีย

ซีโมตัส
ดินแดงทางทิศตะวันออกของทวีป มีเมืองมากมายตั้งอยู่ไม่แพ้ดินแดนเมเทรียส โดยดินแดนแห่งนี้มักจะเป็นที่หมายตาของจักรวรรดิเมเทรียส จึงมักจะโดนรุกรานอยู่บ่อย ๆ

อินซูลัส
ดินแดนแห่งเกาะทางตอนใต้ของเมเทรียส เป็นดินแดนที่เต็มไปด้วยกระแสน้ำอันเชี่ยวกราดและสัตว์ประหลาดในทะเลที่ดุร้าย มีเมืองใหญ่แค่เมืองเดียวในบริเวณหมู่เกาะเหล่านี้ แต่เนื่องด้วยสภาพธรรมชาติที่โหดร้ายทางเมเทรียสจึงไม่อยากที่จะแผ่อำนาจเข้าไปยังดินแดนแห่งนี้

เอ็กโซทีโอส
ดินแดนทางทิศตะวันตกของทวีป เป็นดินแดนที่ถูกกั้นโดยทะเลทรายขนาดใหญ่ ว่ากันว่าจักรวรรดิเมเทรียสพยายามจะขยายอาณาเขตไปยังดินแดนนี้แล้ว แต่พอต้องผ่านทะเลทรายขนาดใหญ่แห่งนี้ก็ไม่คิดว่าดินแดนนี้จะคุ้มค่าต่อการขยายอาณาเขตอีกต่อไป อีกทั้งทางฟากนี้เองมักจะหาเรื่องรุกรานเข้ามาตีหัวเมืองทางฝั่งตะวันออกอยู่บ่อยครั้ง จึงจัดการสร้างป้อมปราการและกำแพงมาป้องกันเสียเลย

มาคีนัส
ดินแดนแห่งอารยธรรมที่สาบสูญ ว่ากันว่าเมื่อพันปีที่แล้วเป็นดินแดนที่มั่งคั่งและเจริญก้าวหน้าที่สุดในทวีป ด้วยการได้รับการคุ้มครอง และความเมตตาจาก ‘พระเจ้าผู้มีหกหัตถ์’ จึงได้รับความรู้ในการสร้างเครื่องจักรกลมารับใช้ตนเอง แต่เมื่อเวลาผ่านไป ความเสื่อมทรามทางจิตใจเริ่มเข้ามา ‘พระเจ้าผู้มีหกหัตถ์’ จึงจัดการทำลายเมืองและประชากรที่อยู่ในดินแดนนี้ทิ้งทั้งหมด แต่ทว่าซากแห่งความเจริญยังถูกขุดพบเจอได้อยู่บ่อยครั้ง

อควิโลส
ดินแดนทางตอนเหนือแห่งความลี้ลับ เป็นดินแดนเดียวที่มีหิมะตกตลอดทั้งปี มีสภาพธรรมชาติที่โหดร้ายและสัตว์ประหลาดที่มีเลเวลสูง เป็นที่ตั้งแห่งถ้ำมังกรที่เชื่อว่าเป็นสถานที่ซึ่งรวบรวมสัตว์ประหลาดเลเวลสูงสุดในทวีปแห่งนี้เอาไว้ด้วยกัน

เวสพาดิโอส
ดินแดนไกลสุดทางทิศตะวันตก ไม่มีอะไรให้น่าค้นหา รวมถึงไม่มีเมืองใดตั้งอยู่บริเวณนั้น แม้แต่คนที่อยู่ในดินแดนซีโมตัสก็ยังไม่อยากไปเหยียบ

ฮิวมัสโก้
ได้ชื่อว่าเป็นดินแดนสีดำแห่งอากาเซีย แม้มีผู้คนอาศัยอยู่ในดินแดนนี้ไม่ใช่น้อย แต่การเข้าถึงยากลำบากมาก ไม่ว่าจะต้องผ่านน้ำ ผ่านทะเลทราย ผ่านป่า ผ่านภูเขาเข้าไป จึงทำให้ไม่มีใครอยากที่จะเข้าไปย่างกราย ว่ากันว่าอาชีพลับส่วนใหญ่จะสามารถพบเจอได้ที่ดินแดนนี้ แต่ก็ยังไม่มีใครพิสูจน์ในเรื่องนี้ได้สักคน

อาร์โทซูลัส
ดินแดนเกาะทางด้านตะวันออกเฉียงเหนือ ไม่มีอะไรมาก แค่เป็นกลุ่มเกาะธรรมดา มีเมืองขนาดใหญ่อาศัยยังพื้นที่แห่งนี้ด้วย

เลทิวมัส
ดินแดนแห่งความตายของทวีปอากาเซีย เป็นดินแดนที่สุดหฤโหดจนไม่มีผู้คนที่อาศัยอยู่ในนี้เลย ว่ากันว่าหากต้องการเข้าไปในนรก จะมีทางเข้าอยู่ที่ดินแดนแห่งนี้